
Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 1023 /18.12.2014                            Nr.4c -2 /475 / 18.12.2014      
BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege privind aprobarea Ordonanţei  Guvernului nr.10/2014 pentru rectificarea bugetului asigurarilor sociale de stat pe anul 2014. (L571/2014, PLX414/2014).
Presedinte,                                       Presedinte,

Senator Viorel Arcas                 Deputat Viorel Stefan

R A P O R T   C O M U N   

la

proiectul de lege privind aprobarea Ordonanţei  Guvernului nr.10/2014 pentru rectificarea bugetului asigurarilor sociale de stat
 pe anul 2014
Comisia pentru buget, finante, activitate bancara si piata de capital a Senatului si  Comisia pentru buget, finante si banci a Camerei Deputatilor, prin adresele L571/2014, respectiv  PLX414/2014  au fost sesizate pentru dezbateri in fond la proiectul de lege mentionat si intocmirea unui raport comun.

Obiectul de reglementare al proiectului de lege il reprezinta rectificarea bugetului asigurarilor sociale de stat pe anul 2014, avand in vedere obiectivele de sustinere a cresterii economice, de reducere a inflatiei si atingerii unui deficit bugetar la un nivel corelat cu obiectivele macroeconomice.  
Proiectul de lege prevede diminuarea veniturilor curente ale sistemului public de pensii cu suma de 255,2 milioane lei si majorarea cu aceeasi suma a subventiei acordata de la bugetul de stat, precum si diminuarea veniturilor sistemului de asigurari pentru accidente de munca si boli profesionale cu suma de 4,8 milioane lei. La bugetul asigurarilor pentru somaj cheltuielile aferente sistemului asigurarilor pentru somaj se majoreaza cu 51,9 milioane lei, suma cu care se majoreaza si subventia acordata de la bugetul de stat, si se diminueaza cheltuielile fondului de garantare pentru plata creantelor salariale cu suma de 14,5 milioane lei. 

Proiectul de lege cuprinde derogari de la prevederile art.6 lit.b) si c), art.16 si art.18 alin. (4) din Legea responsabilitatii  fiscal – bugetare nr.69/2010  si de la prevederile art.3 alin. (4), (5) si (7) din Legea nr.355/2013 pentru aprobarea plafoanelor unor indicatori specificati in cadrul fiscal – bugetar pe anul 2014 cu privire la majorarea cheltuielilor bugetului asigurarilor pentru somaj si modificarea plafonului nominal al soldului bugetului asigurarilor sociale de stat si al bugetului asigurarilor pentru somaj.
Consiliul Legislativ a avizat favorabil proiectul de ordonanta. 

Consiliul Economic si Social  a comunicat ca punctele de vedere ale membrilor Plenului prezenti la sedinta sunt de avizare favorabila a proiectului de lege.

Intrunite in sedinta comuna, membrii celor doua comisii au hotarat, cu majoritate de voturi, sa adopte un raport de admitere, fara amendamente.
Comisia pentru buget, finanţe, activitate bancară şi piaţă de capital a Senatului şi Comisia pentru buget, finanţe şi bănci a Camerei Deputaţilor supun  spre dezbatere si adoptare, Plenului Parlamentului, raportul de admitere si proiectul de lege.
In raport cu obiectul de reglementare, proiectul de lege face parte din categoria legilor ordinare.
Presedinte,                                       Presedinte,

Senator Viorel Arcas                 Deputat Viorel Stefan

